NER ออกหุ้นกู้ 2 ชุด ชูดอกเบี้ย 5.65-6.4% ขายสถาบัน-รายใหญ่ 5-7 ก.ย.นี้
NER ออกหุ้นกู้ 2 ชุด อายุ 5 ปี ดอกเบี้ย 5.65 และอายุ 7 ปี ดอกเบี้ย 6.4% เสนอขายสถาบัน-รายใหญ่ 5-7 ก.ย.65 ระดมทุนใช้เป็นเงินหมุนเวียน-ขยายกำลังผลิต ฟาก “ทริสเรทติ้ง” จัดอันดับเครดิตองค์กรที่ "BBB-" แนวโน้ม "Stable"
NER ออกหุ้นกู้ 2 ชุด อายุ 5 ปี ดอกเบี้ย 5.65 และอายุ 7 ปี ดอกเบี้ย 6.4% เสนอขายสถาบัน-รายใหญ่ 5-7 ก.ย.65 ระดมทุนใช้เป็นเงินหมุนเวียน-ขยายกำลังผลิต
1 ส.ค. 2565

บริษัท นอร์ทอีส รับเบอร์ จำกัด (มหาชน) หรือ NER ระบุว่า ยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกหุ้นกู้ ครั้งที่ 1/65 จำนวน 2 ชุด อายุ 5 ปี และชุด 7 ปี คาดเสนอขายช่วงวันที่ 5-7 ก.ย.65 ให้แก่ผู้ลงทุนสถาบันและ/หรือผู้ลงทุนรายใหญ่ โดยมีบริษัท แอสเซท โปร แมเนจเม้นท์ จำกัด เป็นที่ปรึกษาทางการเงิน
ชุดที่ 1 ครบกำหนดไถ่ถอนปี พ.ศ. 2570 ซึ่งผู้ออกหุ้นกู้มีสิทธิไถ่ถอนหุ้นกู้ก่อนวันครบกำหนดหุ้นกู้ อัตราดอกเบี้ยคงที่ 5.65% ต่อปี อายุ 5 ปี
ชุดที่ 2 ครบกำหนดไถ่ถอนปี พ.ศ. 2572 ซึ่งผู้ออกหุ้นกู้มีสิทธิไถ่ถอนหุ้นกู้ก่อนวันครบกำหนดหุ้นกู้ อัตราดอกเบี้ยคงที่ 6.40% ต่อปี อายุ 7 ปี
ทั้งนี้ บริษัทจะชำระดอกเบี้ยทุก ๆ 3 เดือนตลอดอายุหุ้นกู้ ซึ่งจะเสนอขายให้แก่ผู้ลงทุนสถาบัน และ/หรือผู้ลงทุนรายใหญ่
สำหรับวัตถุประสงค์การใช้เงิน บริษัทจะนำเงินไปใช้เป็นเงินทุนหมุนเวียนในการซื้อวัตถุดิบ และ/หรือสต๊อกสินค้าคงเหลือ และ/หรือขยายกำลังการผลิต ของบริษัท
ส่วนผู้จัดการการจัดจำหน่ายหุ้นกู้ ได้แก่ บล.เคทีบีเอสที, บล.เอเซีย พลัส, บล.เมย์แบงก์ (ประเทศไทย) , บล. ซีจีเอส-ซีไอเอ็มบี (ประเทศไทย)  บล.ฟิลลิป (ประเทศไทย) , บล.โนมูระ พัฒนสิน , บล.โกลเบล็ก , บล.เมอร์ชั่น พาร์ทเนอร์ , บล.ฟินันเซีย ไซรัส และ บล.กรุงไทย เอ็กซ์สปริง โดยมีธนาคารกรุงศรีอยุธยาเป็นนายทะเบียนหุ้นกู้
นอกจากนั้น NER ยังได้รับการจัดอันดับเครดิตขององค์กรอยู่ที่ “BBB-” แนวโน้มอันดับเครดิต “Stable” จากบริษัท ทริสเรทติ้ง จำกัด เมื่อวันที่ 7 มิ.ย.65